Nos Guido archidiaconus Cabilon[…] exequutor testamenti domni Jouberti de Loysiaco quondam canonici Cabilon[…] notum facimus universis presentes litteras inspecturis quod nos in predicto testamento inter alia vidimus et verbo ad verbum legimus hanc clausulam que inferius continetur : abbati et conventui de Miratorio do et lego partem mansi de Savigne quem tenet Aymo Textor, et dictum Aymonem quem adquisivi a domino Guillelmo de Bello Monte milite, et quatuor denarios censuales qui michi debentur pro uno plastro sito ante monasterium Sancte Marie Cabilon[…]. Quod testamentum recte et perfecte vidimus ordinatum et sigillis pluribus sigillatum. In cuius rei memoriam sigillum nostrum cum sigillo magistri Garneri archipresbyteri Brissie et canonici Cab[…] presentibus apposuimus in testimonium veritatis. Datum anno Domini Mo CCo Lo septimo mense julio.